Matt Francis er navnet på den nye forward den kommende sæson for Aalborg Pirates. Klubben har netop skrevet kontrakt med den 28-årige canadier, der de seneste tre sæsoner har spillet i Nottingham Panthers i den britiske EIHL-liga. Der ud over har den nye forward erfaring fra de amerikanske ligaer ECHL, NCAA samt BCHL. - Han er stærk ved face-off, hurtig og dygtig i begge ender af isen. Han er en spiller, der kommer til at bidrage offensivt, og samtidig er han en type, der kan hjælpe med at forsvare, fortæller trænerteamet i Pirates, Paul Thompson og Ronny Larsen. I den seneste sæson lavede Matt Francis 63 point i 59 kampe for Nottingham Panthers.
Aalborg Pirates skriver kontrakt med canadisk forward.